**Projektas**

2020 m. lapkričio d.

Nr. TP-

|  |
| --- |
| **RASEINIŲ RAJONO SAVIVALDYBĖS TARYBA** |
| **SPRENDIMAS** |
| **dėl SAVIVALDYBĖS TURTO INVESTAVIMO IR všĮ RASEINIŲ pirminės sveikatos priežiūros centro savininko kapitalo padidinimo** |
| Nr.  Raseiniai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 7 ir 9 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, 13 straipsnio 3 ir 6 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 ir 9 punktais, viešosios įstaigos Raseinių pirminės sveikatos priežiūros centro įstatų, patvirtintų Raseinių rajono savivaldybės tarybos 2018 m. birželio 21 d. sprendimu Nr. TS-203 „Dėl viešosios įstaigos Raseinių pirminės sveikatos priežiūros centro įstatų patvirtinimo“, 17.15. papunkčiu ir atsižvelgdama į VšĮ Raseinių pirminės sveikatos priežiūros centro 2020 m. lapkričio 4 d. raštą Nr. A3-365 (1.9E) „Dėl Raseinių rajono savivaldybės investuojamo finansinio turto ir perduodamo viešajai įstaigai Raseinių pirminės sveikatos priežiūros centrui“ bei Savivaldybės administracijos direktoriaus 2020 m. lapkričio 11 d. teikimą Nr.(5.19 E) R5-3685 investuoti turtą į VšĮ Raseinių pirminės sveikatos priežiūros centrą, Raseinių rajono savivaldybės taryba nusprendžia:

1. Investuoti Raseinių rajono savivaldybės finansinį turtą – 3 388,00 Eur (tris tūkstančius tris šimtus aštuoniasdešimt aštuonis eurus), numatytus Raseinių rajono savivaldybės 2020-2022 m. strateginio veiklos plano 2020-2022 m. Sveikatos apsaugos, socialinės paramos ir socialinių paslaugų teikimo programos priemonei (03.01.13 „VšĮ Raseinių PSPC materialinės bazės gerinimas“) vykdyti.

2. Padidinti VšĮ Raseinių pirminės sveikatos priežiūros centro, kodas 272416130, savininko kapitalą investuojamo 3 388,00 Eur finansinio turto verte: nuo 112 096,40 Eur (šimto dvylikos tūkstančių devyniasdešimt šešių eurų keturiasdešimties centų) iki 115 484,40 Eur (šimto penkiolikos tūkstančių keturių šimtų aštuoniasdešimt keturių eurų keturiasdešimties centų).

3. Įpareigoti VšĮ Raseinių pirminės sveikatos priežiūros centro direktorių:

3.1. naudoti pervestas lėšas tik mobilaus punkto Covid-19 infekcijos susirgimų tyrimui įrengimo išlaidoms apmokėti (tentinio angaro įsigijimui);

3.2. Lietuvos Respublikos viešųjų įstaigų įstatymo 13 straipsnio nustatyta tvarka ir terminais apskaityti dalininkų įnašą įstaigos dokumentuose ir įnašų vertę patvirtinantį dokumentą pateikti rajono Savivaldybės administracijai.

4. Pavesti sprendimo vykdymo kontrolę rajono Savivaldybės administracijos direktoriui.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras